《题两浙旬宣卷》
明代·林光

天心仁爱圣明朝，阴沴频年未尽消。眼底名藩参浙水，马前春意遍童谣。

潜鳞涸辙需甘泽，赤子穷檐望使轺。何处覆盆光未照，紫薇花下更逍遥。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。